**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**Z á K O N**

z ... 2020,

**ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov**

Národná rada Slovenskej republiky sa uzniesla na tomto zákone:

Čl. I

Zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona   
č. 75/2020 Z. z., zákona č. 96/2020 Z. z., zákona č. 120/2020 Z. z. , zákona č. 156/2020 Z. z. a zákona č. 198/2020 Z. z. sa dopĺňa takto:

Za § 25a sa vkladá § 25b, ktorý vrátane nadpisu znie:

**„§ 25b**

**Finančná pomoc obciam a vyšším územným celkom na kompenzáciu výpadku dane z príjmov fyzických osôb v roku 2020**

1. Za účelom kompenzácie výpadku príjmov spôsobeného prijatými epidemiologickými opatreniami proti šíreniu pandémie poskytne  ministerstvo financií obciam a vyšším územným celkom jednorazový nenávratný finančný príspevok zo štátneho rozpočtu (ďalej len „príspevok“).
2. Príspevok bude poskytnutý vo výške 27 eur na jedného obyvateľa u obcí a vo výške 12 eur na jedného obyvateľa u vyšších územných celkov. Pre určenie počtu obyvateľov je smerodajná bilancia počtu obyvateľov v SR spracovaná Štatistickým úradom SR k 31. marcu 2020.
3. Príspevok nie je účelovo viazaný a musí byť použitý do 31.12.2021.
4. Príspevok prevedie ministerstvo financií na účet obcí a vyšších územných celkov do 60 dní od účinnosti tohto zákona.“

Čl. II

Tento zákon nadobúda účinnosť dňom vyhlásenia.